Rambo 4

Rambo merupakan filem aksi tahun 2008, lakonan Sylvester Stallone sebagai Rambo. Rambo 4 mengisahkan veteran tentera Amerika semasa Perang Vietnam yang bernama John Rambo. Sylvester Stallone menjadi pengarah filem ini. Filem ini merupakan filem Rambo siri ke-4.

 Pelakon 
 Sylvester Stallone sebagai John Rambo
 Julie Benz sebagai Sarah Miller
 Matthew Marsden sebagai Schoolboy
 Graham McTavish sebagai Lewis
 Rey Gallegos sebagai Diaz
 Jake La Botz sebagai Reese
 Tim Kang sebagai En-Joo
 Maung Maung Khin sebagai Tint
 Paul Schulze sebagai Michael Burnett
 Ken Howard sebagai Paderi Arthur Marsh
 James With sebagai Preacher Missionary

 Plot 
Amerika tetap Amerika. Pengenalan filem ini menunjukkan suasana dahsyat semasa para sami Buddha menyertai protes anti kerajaan di Myanmar pada tahun 2007 yang dipimpin oleh Jeneral Than Shwe. Rejim tentera pimpinan Than Shwe melumpuhkan sebarang gerakan pro demokrasi  dengan cara kekerasan sama ada di bandar-bandar , apatah lagi di kawasan utara Myanmar yang diduduki puak Karen yang berugama Kristian.

Sebagaimana filem Rambo III sebelum ini, Rambo juga tinggal di menetap di hutan Thailand dan bekerja sebagai penangkap ular tedung untuk dijual .  Di sana Rambo memiliki sebuah bot sewa dan sering menyusuri sungai sempadan Thailand dan Myanmar. Sekumpulan paderi Kristian yang melakukan misi kemanusiaan mahu perkhidmatan bot yang disediakan oleh Rambo . Tetapi Rambo menolak kerana kawasan utara yang  diduduki puak Karen amat berbahaya  - zon perang.Tetapi sukarelawan misionari  Sarah Miller berjaya memujuk Rambo ke sana.

Semasa dalam perjalanan , mereka telah ditahan oleh sekumpulan lanun dan menjadikan Sarah Miller sebagai tebusan. Apabila rundingan gagal , Rambo telah membunuh lelaki tersebut. Sekumpulan misionari lain yang dipimpin oleh Michael menyatakan mereka boleh pergi melalui jalan darat dan tidak perlukan bantuan Rambo. Pada mulanya misi kemanusiaan mereka berjalan lancar sehinggalah mereka diganggu oleh seorang leftenan kolonel Myanmar yang perokok dan menyerang kampung-kampung , membunuh paderi-paderi Kistian yang melakukan misi kemanusiaan dan lain-lain. Sebahagian lain telah diculik.Apabila misionari-misionari ini tidak pulang dalam tempoh 10 hari, ketua paderi (Pastor) meminta bantuan Rambo untuk menjejaki mereka yang hilang.

Setelah menyaksikan kemusnahan kampung, akhirnya Rambo telah merampas sebuah trak milik tentera Myanmar  dan merancang bagi membebaskan para tahanan yang terdapat dalam sebuah kem. Tempoh penyelamatan diberikan hanya dalam masa 15 minit sebelum kem diletupkan. Tentera Myanmar pula telah menjadikan para tahanan sebagai benteng manusia. Rambo yang memiliki kepakaran serangan kilat dan perang gerila berjaya menentang tentera Myanmar. Puak Karen yang berugama Kristian itu turut membantu Rambo.

 Rujukan 

Kategori:Filem 2008
Kategori:Filem aksi 2000-an
Kategori:Filem aksi Amerika Syarikat
Kategori:Filem bahasa Inggeris
Kategori:Filem susulan
Kategori:Filem Lions Gate
Kategori:Filem The Weinstein Company